गुवाहाटी, 16 जुन 2022: INDIA METEOROLOGICAL DEPARTMENT (IMD) आ आरोबाव आसामनि राइजो-राजाफोरनो मोनसे दुखुगोनां सांग्रांथि होबावदों।  दासान्दि नागारनो रोङै बादि जुब-जुब अखा हानायनि दै लोमसावनाया सुबुंफोरखौ गोबां जेंना गोनां खालामनाय समनि गेजेरावनो दिनै IMD आ सुबुंफोरनि मोनसे गोजोन गैयै सांग्रांथिखौ होबावदों।  IMD नि रिपर्ट बादिब्ला, फैगौ सान 5 सिम आरोबाव आसाम राज्योयाव गोबां जुब-जुब अखा हाबावगोन।  आसाम राज्योनि अनगायैबो मेघालय, अरुनाचल प्रदेश, सिकिम राज्योफोराव फैगौ सान 5 सिम गोबां रोजा अखा हाबावगोन होन्नानै सांग्रांथि होदों।  मखनो गोनांदि, दासान्दि आसामनि गुबुन-गुबुन जिल्लाफोरनि अनगायैबो बिटिआरनि क’क्राझार, चिरां बायदि जिल्लाफोराव नागारनो रोङै जुब-जुब हानाय अखानि दै लोमसावनाया थागिबि सुबुंफोरखौ हालाय-हाफाय थासारियाव दोन्दों।  जर’खायै, क’क्राझार जिल्लायाव दैबानाजों बांसिन गोहोम गोग्लैनाय जायगानि सुबुंफोरखौ oemfc रैखाथि बादायाव दैथायनायबो जाबाय । 